Leideleng-Barrière-Märel

Leideleng-Barrière-Märel ass e Lieu-dit an der Gemeng Leideleng a läit op der Kräizung vum CR178 mat der Strooss fir op Märel (rue des Celtes), direkt op der Grenz mat der Gemeng Lëtzebuerg.

En huet am Fong nëmmen aus engem Gardshaische mat anere klenge Gebaier bestanen. Dat stoung nieft der Barriär PN. 7 vun der Eisebunnsstreck Péiteng-Lëtzebuerg um Pk 15,341. Nodeems et am August 2008 am Haische gebrannt hatLe Schléiwenhaff part en fumée op lessentiel.lu de 7. August 2008 (gekuckt de 24. Februar 2018), gouf et 2009 ewechgerappt.

Am Kader vum Ausbau vun der Streck Péiteng-Lëtzebuerg ass d'Barriär de 5. November 2012Luxembourg-Pétange - 2 fois plus de voies. 2 fois plus de trains Extrait aus de Gemengebuet 106 vun der Gemeng Leideleng, S. 39 (gekuckt de 6. September 2019 op der Websäit vun der Gemeng) definitiv zougemaach ginn an d'Strooss, déi vu Märel kënnt, gouf eng Sakgaass. Et war virgesinn, d'Barriär mat enger Ënnerféierung z'ersetzen, ma wéinst Schwieregkeeten fir déi néideg Terrainen ze kréien, gouf 2011 eng Enteegnungsprozedur an d'Weeër geleet. Bis haut (Februar 2018) konnt de Projet awer nach net ëmgesat ginnCessange: la réhabilitation d'un passage à niveau bloquée par une procédure d'expropriation den 18. Dezember 2017 op lequotidien.lu (gekuckt de 27. Februar 2018).

 Kuckt och 
 Lëscht vun de Lëtzebuerger Uertschaften

 Um Spaweck 

Kategorie:Häff a Lieu-diten zu Lëtzebuerg